MG 34
MG 34 je naziv za poznati njemački mitraljez iz peroda Drugog svjetskog rata. MG 34 je bilo vrlo kvalitetno i lako prenosivo oružje. Glavni nedostatak ovog mitraljeza bila je njegova visoka cijena proizvodnje, komplicirana konstrukcija, ali i potreba od zapanjujućih 49 kilograma čelika za njegovu izradu. MG 34 je bio korišten i u zrakoplovstvu ovaj put pod nazivom MG 81. Također je korišten i kao protivtenkovsko i protivavionsko oružje. Ovaj teški mitraljez smatra se prvim savremenim univerzalnim oružjem iz Drugog svjetskog rata sa zračnim hlađenjem. Zamijenjen je s MG 42, svojom uvelike poboljšanom verzijom, ali je visoka cijena proizvodnje MG 42 produžila život starijoj 34-ci koji je ostao naknadno u upotrebi kao pričuvni mitraljez njemačkih rezervista tako da se proizveo u nešto više od 354 hiljada primjeraka do kraja rata . Međutim, iako je MG 34 bio značajno poboljšanje nad oružjima iz Prvog svjetskog rata, kvaliteta izrade i dizajna uzrokovala je sporu proizvodnju i vrlo visoku cijenu od 327 RM po komadu. Iako briljantnog dizajna, precizni mašinski obrađeni dijelovi pokazali su se vrlo osjetljivim i podložnim kvarenju u teškim uvjetima kod terenskog korištenja. Mehanizam za punjenje ovisio je o silama trzaja tj. oružje je imalo 2 prekidača, jedan za poluautomatsku i jedan za automatsku vatru.